**Decizia etapei de încadrare**

 **PROIECT**

Ca urmare a solicitării de emitere a acordului de mediu adresate de **S.C. MEHEDINȚI GAZ S.A.**, cu sediul în municipiul Drobeta Turnu Severin, b-dul. Tudor Vladimirescu, nr. 95 B, județul Mehedinți, înregistrată la Agenția pentru Protecția Mediului Mehedinți cu nr. 14215 din 09.10.2019, în baza Legii nr. 292/2018 privind evaluarea impactului anumitor proiecte publice și private asupra mediului;Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru Protecția Mediului Mehedinți **decide**, ca urmare a consultărilor desfășurate în cadrul ședinței Comisiei de analiză tehnică din data de **7.11.2019**, că proiectul **”extindere retea de distribuție gaze naturale medie presiune și bransamente individuale”**, propus a fi amplasat în județul Mehedinți, municipiul Drobeta Turnu Severin, strada **Aleea de Acces** si strada **Gemina** ,**nu se supune evaluării impactului asupra mediului.**

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului sunt următoarele:**
2. Proiectul se încadrează în prevederile Legii nr.292/2018 privind evaluarea impactului anumitor proiecte publice și private asupra mediului, anexa nr. 2, pct. 13 a)–”*Orice modificări sau extinderi, altele decât cele prevăzute la*[*pct. 24*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-04-02#p-275167933)*din anexa nr. 1, ale proiectelor prevăzute în anexa*[*nr. 1*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-04-02#p-275167869)*sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”,* iar conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***
3. **Caracteristicile proiectului**
	1. **Dimensiunea și concepția întregului proiect**

Reteaua de gaze proiectata va alimenta abonații, persoane fizice si juridice , la nivelul unui debit de 300,0 Nmc/h.

Conducta de distribuţie gaze naturale existentă din care se va racorda conducta proiectata se afla pe strada Vasile Gionea . Din conducta existenta se va racorda conducta nou proiectată la 1 m fata debordura pe strada Aleea de Acces si strada Gemina ;

Conducta proiectată va funcționa în regim de ”*medie presiune*”și va avea următoarele caracteristici tehnice:

* lungime retea 80 m ,
* tipul retelei: sistem de distributie medie presiune, de tip ramificat;
* regim de funcționare: 2,4 ∙105 Pa (2,4 bar);
* material conductă: PE100 SDR 11 cu Φ= 63x 5.80 mm;

Reteaua de distributie va urmari configuratia stradala și se va monta urmarindu-se traseul indicat în planurile de situatie, în spatiul carosabil stradal la un 1metru fata de bordura.

Conducta de gaze se va monta în transea sapata, pe un strat de nisip cu grosimea de 10,0 cm. După montajul conductei, peste conductă se va pune încă un strat de nisip cu grosimea de 15 - 20 cm, după care se va umple cu pământ mărunțit, ce se va compacta.

Sapatura pentru montajul conductei se va face, de regula, mecanizat. in zone în care montarea utilajului de sapat nu este posibila, sau în zone unde exista retele subterane ce ar putea fi afectate, sapatura se va executa manual.

La montarea conductei se vor respecta următoarele succesiuni tehnologice:

* predarea amplasamentului, de către beneficiar către executant, liber de orice sarcini;
* pichetarea terenului conductei, a retelelor edilitare existente în zona și pregatirea zonei de lucru pe o lățime de 1,0m;
* executarea sondajelor în vederea depistarii unor obstacole sau retele necunoscute;
* transportul conductelor pe traseu și sudarea lor pe tronsoane;
* fixarea suportilor pentru conducta montată aparent și saparea santurilor pentru subtraversari și pentru zonele unde conducta se montează subteran;
* montarea conductelor in sant pe un pat de nisip de 15,0cm grosime și intregirea tronsoanelor de conducte;
* montarea firului trasor;
* probarea conductei pe tronsoane;
* executia caminelor și montarea armaturilor;
* probarea conductelor, inclusiv a armaturilor;
* cuplarea și punerea în functiune.

La montarea conductelor proiectate din PE și a elementelor de asamblare se vor folosi conform Normativului NTPEE-2018, următoarele procedee:

* sudarea cu elemente încalzitoare;
* sudură de tip ,,electrofuziune’’;
* imbinarea cu racorduri mecanice;
* alte procedee agrementate.

Fiecare tip de sudura se va realiza cu echipamente specifice tipului de imbinare, agrementate în conformitate cu prevederile legale. Sudurile vor fi executate de catre sudori autorizați. Verificarea sudurilor se va face atat de constructor cat si de beneficiar în timpul executiei si după efectuarea imbinarilor.

La fiecare sudura a conductelor montate ingropat, precum si la capetele tuburilor de protectie se vor monta rasuflatori cu capac sau fara capac, după caz.

Detaliile tehnologice precum si conditiile generale pentru principalele operatii de montare a conductei de distributie vor respecta tehnologia de lucru a instalatorului autorizat, NTPEE/2018, a STAS - urilor, normelor în vigoare și a caietului de sarcini.

Pentru conducta de gaze montata subteran, se va folosi teava de polietilena PE100 SDR11. Funcţie de diametru se va alege grosimea minimă admisa a peretelui tevii (conform cerinţei esenţiale de calitate ”Rezistenţa şi stabilitate - Rezistenţa la presiunea interioară” din Legea 10/1995). Diametrul a fost ales în tema de proiectare pusă la dispoziție de beneficiar și se va respecta întocmai.

Armaturile se aleg în funcţie de treapta de presiune a gazelor din instalatia în care se monteaza: pentru medie presiune și redusa se folosesc robineti cu sertar pana, robineti cu ventil, robineţi cu sfera.

Pe toată durata de exploatare trebuie asigurata menţinerea caracteristicilor constructive si functionale ale armaturilor la manevrarea în utilizare (conform cerinţei de calitate ”Rezistenţă şi stabilitate - Rezistenţă la eforturi datorate manevrării în utilizare” din Legea 10/1995).

Pentru a asigura rezistenta mecanica şi stabilitatea conductelor la variatii de temperatura care pot apărea în timpul exploatarii, este necesar a se prevedea posibilitatea de preluare a dilatării termice de către reteaua de conducte prin compensatoare naturale rezultate din configuraţia retelei de conducte (conform cerinţei esenţiale de calitate ”Rezistenţă şi stabilitate-Rezistenţă la variaţii de temperatură” din Legea 10/1995).

Înainte de punerea în funcţiune, conductele vor fi supuse incercarilor de presiune conform NTPEE/2018.

Organizarea de santier va fi localizata într-o zona care să nu afecteze alte activităti curente, pe cât posibil in apropierea santierului investitiei, si va consta în urmatoarele lucrari:

* asigurarea unui spatiu care va fi împrejmuit, spatiu fie privat, închiriat, fie pus la dispozitie de catre primarie;
* montarea de baraci tip module pentru muncitori;
* asigurarea unei toalete ecologice;
* asigurarea alimentarii cu apași a energiei electrice;
* asigurarea unui spatiu pentru depozitarea materialelor.

Pentru investitia de bază nu se vor face racorduri la retelele utilitare existente în zonă. Se va folosi numai energie electrica asigurata prin organizarea de santier, cu electrogeneratoare proprii.

**2.2 Cumularea cu alte proiecte existente și/sau aprobate:** se cumuleaza;

**2.3 Utilizarea resurselor naturale, în special a solului, a terenurilor, a apei și a biodiversității**

Realizarea proiectului implica un consum de resurse naturale în perioada de executie a lucrarilor, prin ocuparea suprafetei de teren necesare și prin utilizarea materialelor de construcție.

Avand în vedere natura investitiei propuse, se apreciază faptul ca nu vor fi efecte semnificative asupra mediului din punct de vedere al utilizării resurselor naturale.

In plus, constructiile trebuie proiectate și executate astfel încât utilizarea resurselor naturale să fie sustenabila si sa asigure,în special, următoarele:

 -reutilizarea sau reciclabilitatea constructiilor, a materialelor și partilor componente, după demolare;

 -durabilitatea constructiilor;

 - utilizarea la constructii a unor materii prime și secundare compatibile cu mediul;

Materialele și echipamentele acceptate în soluția proiectata vor fi numai cele care îndeplinesc aceste conditii.

In funcționarea alimentării cu gaze se va folosi gaz metan.

**2.4 Cantitatea și tipurile de deșeuri generate/gestionate**

Deseurile care rezulta din lucrarile de construcție și montaj ale investiției sunt: spărtură beton, pamant de umplutură, rebuturi de teavă sau de piese fasonate, etc.Gestionarea deseurilor este responsabilitatea antreprenorului, acestea fiind colectate într-o zonă special amenajată și predate spre valorificare/eliminare unui operator economic autorizat.Deseurile se vor colecta pe categorii, în spatii/pubele separate.

Proiectul propus nu este de natură să producă deșeuri în perioada de exploatare.

Eliminarea deseurilor menajere se face la depozitul de deseuri al localității, cu mijloace auto autorizate și prin agenti economici autorizati.

Operațiunile de realizare a lucrărilor propuse implică utilizarea unor substanțe care pot fi considerate toxice și periculoase. Cele mai folosite produse sunt:

* combustibil folosit pentru utilaje si vehicule de transport;
* uleiuri sintetice de motor;
* ulei combustibil și combustibil diesel;

Utilajele și mijloacele de transport vor fi aduse pe santier în stare normala de functionare, având efectuate reviziile tehnice si schimburile de ulei în zone special amenajate.

In lucrarile de montaj ale retelei de gaze naturale, pentru sudura oxiacetilenica a conductelor de otel, se folosește acetilena și oxigen, substante cu pericol de explozie. Atat oxigenul cat si acetilena se livreaza in tuburi (butelii) metalice speciale, rezistente la presiuni mari si vor fi puse la dispoziția constructorului de către firme specializate și autorizate în acest scop, iar transportul buteliilor se face cu luarea unor măsuri speciale.

**2.5 Poluarea și alte efecte negative**

***Apa:***

Reteaua de alimentare cu gaze naturale nu afecteaza apele de suprafata

***Aer:***

În perioada de executie a lucrarilor pentru pregătirea viitorului amplasament, principalele surse de poluare ale aerului sunt reprezentate de sursele mobile liniare reprezentate de traficul auto. Aceste surse sunt,în general, gazele de ardere ale combustibilor lichizi și gazoși, precum și pulberi.

Sursele mobile de poluare a aerului, în faza de construire, vor fi reprezentate de:

* emisii de gaze de esapament, de la motoarele utilajelor angrenate în activitatile de sistematizare a terenului și de construcții-montaj;
* emisii de gaze rezultate la efectuarea operațiilor de sudura-taiere (generatoare de acetilena);
* emisii de la acoperirea cu vopsele a suprafetelor metalice.

in perioada de exploatare, lucrarile propuse nu vor genera poluanti ce pot afecta factorul de mediu aer.Retelele de gaze naturale montate subteran nu afecteaza calitatea aerului. Caminele de gaze vor fi cu capac carosabil etans, care va impiedica propagarea mirosurilor neplacute de la etilul mercaptan continut în gazul natural, când sunt scapari accidentale de gaze.

Lucrarile propuse în cadrul proiectului nu vor realiza emisii de natura sa afecteze atmosfera, drept pentru care nu se prevad intalatii pentru retinerea sau dispersia poluanților în atmosferă.

***Zgomot și vibrații:***

Sursele de zgomot și vibratii ce pot apare în cadrul organizarii de santier, în perioada de executie, sunt reprezentate de circulația utilajelor de constructie, circulatia masinilor care transporta materialele necesare executarii lucrarilor si realizarea lucrarilor în sine.Se apreciaza ca nivelul de zgomot în interiorul santierului nu va depasi limitele admisibile.

In perioada de functionare, lucrarile propuse nu vor genera zgomot și vibratii.Pentru protectia impotriva zgomotului, conform normativelor de specialitate în vigoare, viteza maximă admisa a gazului în conducte va fi de max. 20m/s pentru conducte supraterane și 40m/s pentru conducte subterane.Posturile de reglare la consumatori montate la limitele de proprietate vor fi dotate cu regulatoare de gaze cu acționare directă pentru regimul de medie presiune pe intrare și vor fi reglate pentru asigurarea presiunii de functionare a consumatorilor, presiune joasa. Regulatoarele sunt prevăzute prin construcție pentru eliminarea zgomotelor și vibrațiilor.

***Surse de radiații:***

Proiectul propus nu este de natura sa produca radiatii si nu sunt necesare masuri de limitare a acestora.

***Sol, subsol și ape freatice:***

In perioada de executie a lucrarillor propuse se vor desfasura activitati specifice constructiei ce pot genera forme de impact asupra solului și subsolului,și anume:

-depozitarea necontrolata a deseurilor menajere și a materialelor de constructii ce face posibila poluarea solului și a subsolului din cauza infiltratiilor cu apele de precipitatii;

-manevrarea necorespunzatoare a materialelor de constructii și posibilitatea poluarii solului din cauza prafului și pulberilor împrastiate de vânt.

Reteaua de alimentare cu gaze naturale nu afecteaza panza freatica. Reteaua de gaze se va monta la o adancime de 0,9 -1,1 m deasupra panzei de apa freatica. Se vor respecta distantele minime impuse de Normativele de specialitate între conductele de gaze montate subteran si alte retele subterane existente în zona sau care se vor monta in perspectiva.

Proiectul propus nu este de natura sa produca poluanti de natura sa afecteze solul, subsolul sau apele freatice, in perioada de exploatare.

Pentru protectia solului și a subsolului s-au prevazut urmatoarele masuri:

* se va restrânge pe cat posibil zona afectata de proiect;
* se vor amenaja si intretine corespunzator zonele de spatiu verde;
* se vor asigura conditii pentru depozitarea în siguranta a materialelor de constructie si se vor lua masuri pentru indepartarea de pe teren a deseurilor rezultate în urma lucrarilor;
* manipularea materialelor, a pamantului si a altor substante folosite se va realiza astfel încat sa se evite dizolvarea si antrenarea lor de catre apele de precipitatii;
* scurgerile accidentale de uleiuri si carburanti vor fi localizate prin imprastierea unui strat de nisip absorbant, dupa care vor fi eliminate prin depozitarea în container special amenajat, și vor fi eliminate de pe amplasament, prin intermediul unei firme specializate;
* deseurile rezultate în urma executarii lucrarilor de constructie se vor depozitaîntr-o zona special amenajatași vor fi predate spre valorificare/eliminare unui operator economic autorizat.

Ca urmare a faptului că proiectul nu este de natura sa produca poluanti care pot saafecteze solul, subsolul sau apele freatice în perioada de exploatare, nu este necesar sa se prevada amenajari și dotari pentru protecția solului, subsolului sau apelor freatice.

***Ecosisteme terestre şi acvatice:***

Nu este cazul

***Aşezări umane şi alte obiective de interes public:***

Reteaua de distributie gaze este o conducta de distributie de interes public, pentru satisfacerea nevoilor de alimentare cu gaze naturale ale cetatenilor. Prin insasi destinația ei se impune montarea acesteia de-a lungul proprietatiilor, în spatiul public, la o distanta corespunzatoare față de limitele de proprietate existente;

**2.6 Riscurile de accidente majore și/sau dezastre relevante pentru proiectul în cauza, inclusiv cele cauzate de schimbarile climatice, conform informatiilor stiintifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu si titularul de proiect/constructorul va lua masuri în vederea prevenirii accidentelor.

**2.7  Riscurile pentru sănătatea umană**

In perioada de exploatare, lucrarile propuse nu vor genera poluanti ce pot afecta factorul de mediu aer.Retelele de gaze naturale montate subteran nu afecteaza calitatea aerului. Căminele de gaze vor fi cu capac carosabil etans, care va impiedica propagarea mirosurilor neplacute de la etilul mercaptan conținut in gazul natural, când sunt scapari accidentale de gaze.

1. **Amplasarea proiectului:** terenul pe care se va implementa proiectul este situat în intravilanul localităţii Drobeta Turnu Severin – domeniu public şi are destinatia de strada şi trotuar;

**3.1 Utilizarea actuală și aprobată a terenurilor**

Conform certificatului de urbanism nr. 1251/08.10.2019 emis de Primaria municipiului Drobeta Turnu Severin, funcțiunea actuală a terenului este de strada si trotuar. Nu se va schimba destinaţia actuală a terenului.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Zonele afectate în urma montarii conductelor de gaze naturale au ca destinatie: asfalt.

Constructorul are obligatia de a aduce terenul afectat (inclusiv cel ocupat de culoarul de lucru) la starea pe care acesta a avut-o inainte de începerea executiei lucrarilor.

**3.3 Capacitatea de absorbție a mediului natural, acordându-se o atenție specială următoarelor zone:**

 **i.**zone umede, zone riverane, guri ale râurilor: **nu este cazul.**

 **ii.**zone costiere și mediul marin: **nu este cazul.**

 **iii.**zonele montane și forestiere: **nu este cazul.**

 **iv.**arii naturale protejate de interes național, comunitar, internațional: nu este cazul.

**v.**zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: nu este cazul.

**vi.**zonele prevăzute de legislația privind aprobarea Planului de amenajare a teritoriului național - Secțiunea a III-a -zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: nu este cazul.

**vii.**zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

**viii.**zonele cu o densitate mare a populației: **nu este cazul**.

 **4 peisaje și situri importante din punct de vedere istoric, cultural sau arheologic: nu este cazul conform punct de vedre emis de Directia Judeteana de Cultura Mehedinti inregistrata la APM Mehedinti cu nr. 15037/25.10.2019;**

 **5.Tipurile și caracteristicile impactului potențial**

Zona poate fi afectata din punct de vedere al factorilor de mediu, în doua situatii:pe perioada execuției obiectivului si pe perioada exploatarii obiectivului.

Cuantificarea amplorii prognozate a impactului a tinut seama de efectele asupra mediului:direct, indirect, secundar și cumulativ; pe termen scurt, mediu și lung; permanent și temporar; pozitiv și negativ.

**5.1Importanța și extinderea spațială a impactului**

Nesemnificativ, local, în perioada de realizare a lucrarilor.

Se apreciază că populatia nu va fi afectataîn mod negativ din punct de vedere al calitatii mediului de activitatea propusa, în schimb va beneficia de avantajele îmbunătățirii infrastructirii și aîmbunatațirii calitatii vietii. Beneficiarul va avea constant în vedere, indiferent de extinderea estimata a impactului, masuri pentru evitarea/reducerea potentialelor efecte negative asupra mediului.

Fiind o zonă antropizata, în vecinatatea amplasamentului nu sunt identificate specii sau habitate de interes.

 **5.2Natura impactului**

În timpul executiei lucrarilor aferente acestui proiect, se va genera un impact negativ, direct, dar de scurtă durata asupra factorilor de mediu, în special prin emisiile de pulberi cu conținut variat si a noxelor din functionarea vehiculelor si utilajelor de constructie, cat si prin actiunile directe si indirecte asupra terenului.

Pentru perioada de exploatare, ca urmare a obiectivelor propuse în cadrul proiectului, se apreciază că impactul potential asupra factorilor de mediu este ***nesemnificativ***.

Prin alimentarea cu gaze naturale a populației creste nivelul și gradul de confort prin posibilitatea asigurarii agentului termic pentru incalzire precum și a apei calde menajere la nivel local sau centralizat prin utilizarea centralelor termice individuale, la nivel de scara sau de bloc. Deasemenea, prin folosirea gazelor naturale la prepararea hranei se elimină incovenientul folosirii buteliilor cu gaz petrolier lichefiat.

După executia lucrarilor, zona drumului precum si întreg cadrul natural va fi readus la starea initiala.

Pentru rețelele de alimentare cu gaze naturale se vor folosi conducte și piese fasonate din PE 100, SDR 11, PN10, care vor dispune de agrement tehnic. La executie se vor folosi numai materiale care nu afectează mediul si care nu sunt atacate de agenții corozivi din sol.

Se va respecta distanța minima impusa de normativele în vigoare între conducta de gaze montată subteran și alte instalatii subterane existente, cabluri electrice, retele telefonice și retele de apa.

 **5.3Natura transfrontieră a impactului**

Proiectul nu intra sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

 **5.4Intensitatea şi complexitatea impactului**

In perioada de executie a proiectului, intensitatea impactului asupra factorilor de mediu va fi redusa.

 **5.5Probabilitatea impactului**

Posibilitatea de apariție a impactului asupra factorilor de mediu, în perioada de executie, va avea caracter local.Probabilitatea unui impact semnificativ este redusa. Toate utilajele și echipamentele aferente prezentei investitii vor avea un grad ridicat de performantă care vor îndeplini toate cerințele de mediu aferente.

In perioada de exploatare a proiectului probabilitatea unui impact asupra factorilor de mediu este foarte redusa.

* 1. **Debutul, durata, frecvenţa şi reversibilitatea impactului**

In perioada de executie și de functionare, impactul potential asupra populatiei si sanatatii populatiei, solului, folosintelor și bunurillor materiale, calitatii și regimului calitativ al apei, calitătii aerului și climei, generarea de zgomot și vibratii, peisajului si mediului vizual, interactiunilor dintre elementele de mediu, prezinta urmatoarele caracteristici:

***În perioada de execuție***:

 *-Durata impactului:* impactul este de durata determinat, pe perioada realizarii lucrarilor de constructie;

 *-Frecvența impactului:* lucrarile de constructie se vor derula într-o etapa compacta a carei durata este precizata in studiul de fezabilitate;

 *-Reversibilitatea impactului:* impactul este reversibil, întrucat, ulterior finalizarii lucrarilor de executie, vor fi efectuate lucrari specifice de redare a amplasamentului la starea initiala, și anume: evacuarea organizarii de santier (utilajele și echipamentele de constructie, depozitele temporare, toaletele ecologice); curatarea terenului de pamant, nisip si trasportarea în zona indicata de catre beneficiar; eliminarea deseurilor generate de angajatii de pe santier si deseurile de ambalaje rezultate de la materialele de constructii utilizate.

 -Masurile intreprinse cu scopul evitarii unor situatii accidentale vor impiedica producerea unui impact ireversibil asupra factorilor de mediu.

***În perioada de funcționare****:*

 *-Durata impactului:*foarte redusa;

 *-Frecvența impactului:*accidental;

 *-Reversibilitatea impactului:*în conditii de functionare normala a obiectivului din cadrul investitiei propuse, se aprecieaza ca nu sunt situatii care sa determine ireversibilitatea impactului.

**5.7Cumularea impactului cu impactul altor proiecte existente şi/sau aprobate**

Nu s-a constatat un impact cumulativ cu al altor proiecte.

**5.8Posibilitatea de reducere efectivă a impactului**: prin aplicarea urmatoarelor conditii de realizare a proiectului:

Lucrarile se vor desfăsura pe amplasamentul din intravilanul municipiului Drobeta Turnu Severin, respectandu-se următoarele prevederi:

* se vor respecta datele şi specificatiile din documentatia tehnica precum şi legislatia de mediu in vigoare;
* se vor respecta masurile prevazute prin proiect în vederea diminuarii impactului asupra factorilor de mediu;
* beneficiarul raspunde de realizarea corecta a lucrarilor propuse, prezentate în Memoriul de prezentare;
* pamantul in exces rezultat din sapaturi se va transporta la locul desemnat de catre beneficiar;
* se vor lua masuri pentru umectarea prafului din zonele de acces ale santierului în zilele secetoase si cu temperaturi ridicate, in vederea prevenirii antrenarii acestuia in atmosfera;
* deseurile rezultate se vor colecta selectiv, de către o firma de specialitate cu care beneficiarul are contract de prestari servicii;
* materialele folosite la constructia propriu-zisa sunt materiale de ultima generatie;
* pentru asigurarea igienei, zonele pentru deseurile menajere se vor amplasa, rezerva si dota corespunzator astfel încat să se impiedice: emisia de mirosuri dezagreabile, prezenta insectelor și animalelor, poluarea aerului, apei sau solului, crearea focarelor de infectie;
* respectarea prevederilor SR 10009/2017 privind nivelul de zgomot, respectiv valoarea maximade 65dB(A);
* măsurile PSI vor fi stabilite de către executantul lucrarii conform Normativului de prevenire a incendiilor pe durata executarii lucrarilor de constructie;
* gestionarea controlata a deseurilor rezultate atât pe amplasamentul organizarii de santier, cat și în zona frontului de lucru;
* stabilirea unui program de prevenire si combatere a poluarii accidentale - masuri necesare a fi luate, echipamente de interventie, dotari si echipamente pentru interventie în caz de accident;
* după finalizarea lucrarilor se vor evacua toate materialele ramase si zona de desfasurare a lucrarilor va fi curatata.

Aplicarea măsurilor de diminuare a impactului, generat de realizarea investitiei, impreuna cu obligatia constructorului de a respecta legislatia de mediuîn vigoare, vor contribui la reducerea oricarui potential impact asupra mediului.

1. **Motivele pe baza cărora s-a stabilit neefectuarea evaluării adecvate:**nu este cazul

**III**.**Motivele pe baza cărora s-a stabilit neefectuarea evaluării impactului asupra corpurilor de apă:**Proiectul propus nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare – punct de vedere emis de S.G.A. Mehedinți.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

-în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului;

- apa potabilă va fi procurata din surse controlate iar grupul sanitar (toaletă ecologică) se va vidanja numai cu firme autorizate; dupa terminarea lucrarilor suprafata ocupată– va fi adusă la starea iniţială;

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulației;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun- se vor realiza doar în locuri special amenajate la societăţile autorizate in acest sens;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte.

-deşeurile menajere vor fi preluate de către o societate de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate;

-este interzisa depunerea şi acumularea de deşeuri menajere în locuri neconforme şi necontrolat, pentru a nu se constitui ca factor poluant pentru locuitorii din zonă;

-după executarea lucrărilor de investiţii amplasamentul fi adus la starea iniţială; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinatatea acestuia după executarea lucrărilor.

**La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.**

*Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică co0.*

*ndițiile care au stat la baza emiterii acesteia, titularul proiectului are obligația de a notifica autoritatea competentă emitentă.*

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

**Dragoș Nicolae TARNIȚĂ**

Sef Serviciu A.A.A, Sef Birou C.F.M

 Marilena **FAIER**  Liviu **CAPRESCU**

 Intocmit Magdalena **DUMBRAVEANU**

Ilse **PALALOGA**